Führerbunker

Führerbunker ("Bunker Pemimpin") ialah sebuah tempat perlindungan (dari serangan udara) bawah tanah yang terletak berhampiran pejabat Kanselor Jerman di ibukota negara tersebut Berlin. Ia adalah sebahagian daripada kompleks bunker bawah tanah yang dibina dalam dua fasa, siap pada tahun 1936 dan 1944. Ia merupakan Markas Führer (Führerhauptquartiere) terakhir yang digunakan oleh Adolf Hitler.

Hitler mendiami Führerbunker ini pada 16 Januari 1945 dan menjadi pusat pemerintahan Nazi sehingga hari-hari terakhir Perang Dunia II di Eropah. Disinilah Hitler mengahwini Eva Braun pada penghujung April 1945, sejurus sebelum mereka membunuh diri.

Selepas perang kedua-dua bangunan lama dan baru Kanseleri telah diruntuhkan oleh pihak Soviet. Meskipun beberapa kali kerja perobohan dibuat, sebahagian besar kompleks bawah tanah itu masih tidak terusik sehinggalah tahun 1988–89. Sewaktu pembinaan semula kawasan Berlin tersebut, bahagian-bahagian kompleks bunker lama yang digali kebanyakannya telah musnah. Tapak itu kekal tidak bertanda sehinggalah tahun 2006, apabila plak kecil berserta papan informasi skematik telah dipasang. Beberapa koridor bunker masih wujud, namun telah ditutup dari orang awam.

Pembinaan

Bunker Reich Canseleri pada mulanya dibina sebagai tempat perlindungan serangan udara sementara untuk Hitler (yang sebenarnya kurang menghabiskan masa di ibu negara pada keseluruhan perang). Peningkatan pengeboman ke atas Berlin membawa kepada perluasan kompleks itu sebagai tempat tinggal tetap. Kompleks rumit ini terdiri daripada dua pusat perlindungan berasingan, Vorbunker ("bunker hadapan"; bunker atas), siap pada tahun 1936, dan Führerbunker, bertempat 2.5 meter (8.2 kaki) lebih rendah daripada Vorbunker dan di sebelah barat daya, siap pada 1944. Ia dihubungkan dengan tangga yang terletak pada sudut kanan dan boleh ditutup antara satu sama lain oleh dinding sekat dan pintu keluli. Vorbunker terletak 1.5 meter (4.9 kaki) di bawah bilik bawah tanah dewan resepsi yang besar di belakang Reich Canseleri lama di Wilhelmstrasse 77. Führerbunker terletak kira-kira 8.5 meter (28 kaki) di bawah taman Reich Canseleri lama, 120 meter (390 kaki) di utara bangunan Reich Canseleri baru di Voßstraße 6. Selain berada lebih dalam di bawah tanah, Führerbunker itu lebih nampak kukuh. Bumbungnya diperbuat daripada konkrit hampir 3 meter (9.8 kaki) tebal. Sejumlah 30 bilik kecil yang dilindungi oleh kira-kira 4 meter (13 kaki) konkrit.; pintu keluar membawa ke  bangunan utama, serta sebuah pintu kecemasan sehingga ke taman. Pembinaan Führerbunker telah dilakukan  oleh syarikat Hochtief sebagai sebahagian daripada program pembinaan bawah tanah yang luas di Berlin bermula pada tahun 1940.

Tempat tinggal Hitler adalah di dalam bahagian yang lebih baru ini, lebih rendah, dan menjelang Februari 1945 ia telah dihiasi dengan perabot yang berkualiti tinggi diambil dari Canseleri, bersama dengan beberapa bingkai  lukisan minyak. Selepas turun tangga ke dalam bahagian yang lebih rendah dan melalui pintu keluli, terdapat koridor yang panjang dengan satu siri bilik pada setiap sisi. Di sebelah kanan adalah satu siri bilik termasuk bilik penjana/bilik pengudaraan dan papan suis telefon. Di sebelah kiri adalah bilik tidur Eva Braun/bilik tamu (juga dikenali sebagai bilik tetamu peribadi Hitler), sebuah bilik antara (juga dikenali sebagai ruang tamu Hitler), yang membawa ke dalam bilik membaca/pejabat Hitler. Di  dinding tergantung potret besar Frederick Agung, salah seorang wira Hitler. Sebuah pintu membawa ke dalam bilik tidur Hitler yang dihias sederhana. Bersebelahannya adalah bilik mesyuarat/bilik peta (juga dikenali sebagai bilik taklimat/bilik situasi) yang mempunyai pintu yang menghala keluar ke bilik menunggu/bilik antara.

Kompleks bunker adalah serba lengkap.  Walau bagaimanapun, oleh kerana Führerbunker berada di bawah paras air bumi, keadaan adalah lembap dan tidak menyenangkan, sebuah pam berjalan secara berterusan untuk membuang air tanah. Penjana diesel menyediakan bekalan elektrik dan air perigi telah dipam masuk sebagai bekalan air. Sistem komunikasi termasuk teleks, papan suis telefon, dan satu set radio tentera dengan antena luaran. Apabila keadaan merosot di penghujung perang, Hitler menerima banyak berita perang dari siaran radio BBC dan melalui kurier.

Lihat juga 
 Markas Führer
 Wolf's Lair
 Vorbunker
 Ibupejabat Imperial Bawah Tanah Matsushiro

Sumber

Bacaan lanjut

Pautan luar 

 
 The Führerbunker: Info and Plans . MalGo Media Services
 The Bunker Personnel: The Who-Is-Who of the Bunker . MalGo Media Services
 Bunkermuzeum – English version: Guide to military museums of Europe
 3D Animation of the Bunker  by Atelier Neubauer

Seni bina Jerman
Perang Dunia Kedua
Nazi
Berlin
Bangunan dan struktur di Jerman
Jerman
Perkubuan